700 गर्भवती महिलाओं के 3500 किलो घी के कूपन खा गए डॉक्टर
ब्लॉक 3 लीटर 2 लीटर पंजीकृत
आनंदपुरी10 0 243
बागीदौरा 180 84 202
छोटा डूंगरा 25 14 122
छोटी सरवन 9 0 72
घाटोल 3 0 14
कुशलगढ़ 68 6 133
परतापुर 172 9 296
तलवाड़ा (स्वास्थ्य विभाग के कार्यालय से यहां के आंकड़े गायब)
डिलेवरी को महीनों बीत चुके, फिर भी नहीं मिला घी
केस1 : ग्रामपंचायत नवागांव के डामरवासा की कल्पना पति जीवनलाल डिंडोर बताती हैं कि उनकी 11 दिसंबर को एमजी अस्पताल में उनकी डिलेवरी हुई, लेकिन उन्हें अब तक कोई घी का कूपन नहीं दिया गया, जबकि वह बीपीएल कार्डधारी है।
केस2: ग्रामपंचायत निचली नाल की नबू डामोर पति विकास डामोर बताती हैं कि बदरेल सामुदायिक स्वास्थ्य केंद्र पर फरवरी में उनकी डिलेवरी हुई। वह अंत्योदय कार्डधारी है, लेकिन अभी तक उन्हें कोई घी का कूपन नहीं दिया गया है।
लाभान्वितों की ठीक से सूचना नहीं देने पर स्वास्थ्य विभाग सभी ब्लॉक सीएमएचओ को दो बार 17 सीसीए का नोटिस तक जारी कर चुका है, लेकिन अभी तक एकाध ब्लॉक को छोड़ कहीं से सूचना नहीं भेजी गई है। सीएमएचओ डॉ.एचएल ताबियार ने बताया कि घी के कूपन वितरण में लापरवाही बरती गई है। कई जगह बांटने के बाद कम्प्यूटर में एंट्री नहीं की गई है। नोटिस जारी किए हैं, लापरवाह कार्मिक और डॉक्टरों के खिलाफ कार्रवाई की जाएगी। किसी को नहीं बख्शा जाएगा।
प्रियंक भट्ट | बांसवाड़ा
माताओंऔर नवजातों की मौताें में कमी लाने के लिए सरकार ने टीएसपी क्षेत्र में निशुल्क घी सुविधा शुरू रखी है, लेकिन योजना की शुरुआत से अब तक कई प्रसूताओं को घी नहीं मिल पाया है।
हैरत की बात तो यह है कि विभाग के पास भी अब तक गर्भवती और प्रसूताओं को मिलने वाले घी का ठीक से आंकड़ा तक नहीं है। जबकि पीएचसी और सीएचसी पर हर महीने कई प्रसूताओं की जांच हो रही है। ऐसे में प्रसूताओं की एंट्री कर घी के कूपन नहीं देकर घालमेल किया जा रहा है। खासबात यह है कि विभाग से योजना में लाभांवितों की संख्या मांगी गई तो अब आनन-फानन में सीएमएचओ से लेकर जिम्मेदारों की नींद खुली है।
सीएमएचओ से लेकर ब्लॉक सीएमएचओ आंकड़ों की बाजीगिरी कर लाभांवित महिलाओं का लक्ष्य पूरा करने में जुट गए हैं। जिन महिलाओं को घी मिलना था, उनकी संख्या 700 से ज्यादा हैं। इनमें गर्भवती और नवजात को जन्म दे चुकी महिलाएं शामिल हैं।
येदे रखी है सुविधा
बीपीएलकार्डधारी महिलाओं को प्रथम संस्थागत प्रसव पर 5 लीटर घी दिया जाता है। इसे दो भागों में विभाजित करते हुए प्रथम प्रसव पूर्व जांच (एएनसी) के समय 3 लीटर और प्रसव के बाद 2 लीटर घी के लिए अस्पताल से कूपन दिए जाते हैं। इन कूपनों के जरिए महिला डेयरी पर जाकर घी ले सकती है।
घीके कूपनों में घालमेल
जिलेमें सितंबर, 2016 से फरवरी तक प्रथम प्रसव वाली बीपीएल कार्डधारी 425 हैं। इन महिलाओं को 5-5 लीटर घी के कूपन देने थे। वहीं, इसी दौरान 296 महिलाओं ऐसी हैं, जिन्होंने प्रसव पूर्व अस्पतालों में जांच कराई। लेकिन, विभाग के पास महज 183 महिलाओं के कूपन वितरण का ही हिसाब है। ऐसे में या तो महिलाओं को कूपन नहीं देकर सीधे डेयरी से घी उठा लिया गया या फिर जारी कूपनों की ऑनलाइन एंट्री में संबंधित कर्मचारियों द्वारा ढिलाई बरती जा रही है। हालांकि यह जांच के बाद ही सामने पाएगा।
hin_Deva hin_Deva bho_Deva mag_Deva awa_Deva mag_Deva bho_Deva hin_Deva awa_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva